- Hindi News
- आज से गांवों में सरकार के खिलाफ प्रदर्शन 15 जून को फिर होगा टीचर्स का धरना
आज से गांवों में सरकार के खिलाफ प्रदर्शन 15 जून को फिर होगा टीचर्स का धरना
लुधियाना -!- \\\'वाइंट टीचर्स यूनियन ने मांगों को लेकर पंजाब सरकार की वादा खिलाफी पर मोर्चा खोल दिया है। रविवार को हुई यूनियन की मीटिंग में टीचर्स ने 15 जून को लुधियाना में धरना देने का फैसला ले लिया है। साथ ही सोमवार से पंजाब भर के गांवों में सरकार की अर्थी फूंक प्रदर्शन किया जाएगा। मूवमेंट 15 जून तक चलेगी।
रविवार को जवाहर नगर कैंप स्कूल में हुई यूनियन की मीटिंग में स्टेट प्रधान दीदार सिंह ने सभी की सहमति से यह फैसला लिया। सदस्यों को संबोधित करते हुए उन्होंने कहा कि पंजाब सरकार लगातार उनसे वादा खिलाफी कर रही है। 26 मई को लुधियाना में शिक्षकों के धरने के दौरान उन्होंने प्रशासन ने आश्वासन दिया था कि 512 सीएसएस टीचर्स की 14 महीने की सेलेरी की फाइल केबिनेट की मीटिंग में रखी जाएगी। लेकिन चार दिन बीत जाने के बाद भी इसका कोई लिखित प्रमाण नहीं दिया गया है। सभी कार्रवाई सिर्फ बातों में ही की जा रहीं हैं। वहीं फरीदकोट जेल में बंद 138 टीचर्स की रिहाई पर लुधियाना पुलिस कमिश्नर का वादा भी कोरा ही सिद्ध हुआ। उन्होंने कहा था कि इस सिलसिले में 31 मई तक शिक्षकों की मीटिंग सीएम से करवा दी जाएगी लेकिन न तो मीटिंग हुई न ही बंद शिक्षकों पर कोई निर्णय ही आया। उन्होंने कहा कि 15 जून को होने वाले धरने से पहले रोजाना गांवों में जाकर लोगों को पंजाब सरकार की इस करतूत के बारे में जानकारी दी जाएगी और हर रोज अर्थी फूंक प्रदर्शन भी होगा। उन्होंने कहा कि बीते काफी समय से प्रदेश के अधिकतर शिक्षक अलग-अलग समस्याओं से जूझ रहे हैं। शिक्षकों को काफी कठिनाइयों का सामना करना पड़ता है। वहीं यूनियन ने कहा कि पहले प्रदेश सरकार ने लड़कियों को फ्री एजुकेशन देने की बात कही थी और कुछ समय तक फ्री एजुकेशन दी भी। लेकिन अब अपने वादे से मुकरते हुए उन्होंने लड़कियों की फीस भी लागू कर दी है। इस मीटिंग में जनरल सेक्रेटरी बलदेव सिंह, सुनील मोहाली, हरजीत, सरबजीत, अजविंदर मौजूद रहें।
tgl_Latn hin_Deva hin_Deva hin_Deva hin_Deva